Frontón (topografía)

Este articlo ye sobre los frontons en orografía, topografía y toponimia. Pa atros significaus de la palabra frontón, vaiga a frontón (desambigación).
250px|thumb|right|Envista a piet de lo frontón de Chinese Wall de Montana.
Un frontón ye una ladera plana con muita pendient, tendent a la verticalidat.

 Etimolochía y semantica 
250px|thumb|right|Caprock Escarpment, un frontón de Texas pareixiu a los de las Bardenas Reyals.
La palabra frontón ye una derivación con sufixo -ón de l'aragonés medieval fruent (hué "frent"), si ye que no deriva dreitament d'una forma latina FRONTONE(M) formada a partir de lo latín FRONTE(M) con lo mesmo significau. Se documenta lo suyo emplego oronimico actual pa nombrar laderas en cheso. La variant frondón presenta sonorización dezaga de liquida y ye propia de l'aragonés central. Jesús Vázquez Obrador: Notas sobre aragonesismos atestiguados en un documento notarial tensino de 1628 y en una copia posterior. Publicau en: Alazet: Revista de Filología, ISSN 0214-7602, Nº 16, 2004, pp. 181-248. Jesús Vázquez Obrador: Toponimia de Sobremonte (Huesca). IV oronimia. Publicau en Archivo de filología aragonesa, ISSN 0210-5624, ISSN-e 2603-7688, Vol. 48-49, 1992-1993, pp. 173-206.

Los toponimos formaus con Frondella de la val de Tena y Sobrepuerto derivan de FRONTǏCŬLA, Jesús Vázquez Obrador: Nombres de lugar de Sobrepuerto : análisis linguístico. Comarca Alto Gállego, D. L. 2002. Serie: Yalliq nº 4, p. 153. por lo que son etimolochicament son muit cercanos a los frontons. Bi ha una sonorización dezaga de liquida tipica de l'aragonés central. Las formas Frondiella son confusions entre sufixos u rearagonesizacions.

 Mencions de frontons en textos medievals 
En los mollonamientos y cartas de población medievals se fa referencia a frontons toponimicos y orograficos, y a vegadas s'emplega la formula vertient o frontón (visto dende alto u dende abaixo):

Se fa mencions a frontons de pueyos, cabezos y muelas en los mollonamientos relacionaus con Longars y los lugars de la redolada:

Tamién en los documentos medievals de Sadaba se'n fa mención d'uns cuantos: María Rosa Gutiérrez Iglesias: Fondos documentales del Archivo Municipal de Sádaba, publicau en Cuadernos de Historia Jerónimo Zurita, nº 51-52 (1985), pp. 379-418.

En un documento de que fixa las mugas entre Zaila y La Romana se nombra un "frontón Blanco":

En 1260 lo comandador calatravo d'Alcanyiz y lo propietario de Camarón don Blasco d'Alagón estableixioron las mugas entre los termins de Mont-royo, Camarón y Bunyuel. En lo documento se nombró un frontón de la Perola:

En lo texto de mollonamiento de boalaches y defesas entre los termins de Fortanet y Exorcas (1414), se fizo mención de dos frontons:

En la carta de población de Villel nombran dos frontons.

Lo frontón de la Olmediella se documenta en un texto de delimitación y mollonamiento de termins entre lo concello de Teruel y lo comandador d'Alcalá de la Selva:

 Eixemplos actuals de frontons 
250px|thumb|right|Envista lontana d'uns frontons de las Bardenas Reyals baixo lo Plano. 
Son toponimos actuals con lo formant frontón:

 En los Pireneus 
Forondón (en Aso de Sobremont).
Frondón (en Pandicosa).
Frondón (en Tramacastiella de Tena).
Frondón (en Chesera).
Frondón (en Badaguás). 
Frondón (en Lanuza).
Frondón (en Secorún). 
Frondón (en Yosa de Sobremont). 
O Frondón (en Sobrepuerto).

 En la depresión d'Ebro 
Cabezo Frontón (en Villanueva de la Uerba).
El Frontón (en Monegriello).
El Frontón u El Caidero (en Taust y ya mencionau en 1248). Marcelino Cortés Valenciano: Toponimia de la Villa de Tauste. Asociación Cultural El Patiaz, 2008 - p. 144.
Loma Frontón (en Monegriello).

 En lo Sistema Iberico 
El Frontón u Frontón Talaya (en Alba).
El Frontón (en Borobia).
El Frontón (en Cedriellas).
Mont Frontón (en Abanto).
Mont Frontón (en Fortanet).
Sierra d'el Frontón (en Abanto).
Los Frontones (entre Albarracín y Cella).
Los Frontones (en Exea d'Albarracín).
Cuesta de los Frontones (cabo sudoriental de la sierra d'Armantes en Calatayú).

 Referencias 

 Se veiga tamién 
Cantera.
Cinglo.
Frontón de falla.

*